CELEX: 62021TN0293
Language: sk
Date: 2021-05-25 00:00:00
Title: Vec T-293/21: Žaloba podaná 25. mája 2021 – Muschaweck/EUIPO – Conze (UM)

12.7.2021   
            
            
               SK
            
            
               Úradný vestník Európskej únie
            
            
               C 278/67
            
         
      Žaloba podaná 25. mája 2021 – Muschaweck/EUIPO – Conze (UM)
      (Vec T-293/21)
      (2021/C 278/91)
      Jazyk, v ktorom bola podaná žaloba: nemčina
      
         Účastníci konania
      
      
         Žalobkyňa: Ulrike Muschaweck (Mníchov, Nemecko) (v zastúpení: C. Konle, advokát)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Joachim Conze (Mníchov)
      
         Údaje týkajúce sa konania pred EUIPO
      
      
         Majiteľ spornej ochrannej známky: ďalší účastník konania pred odvolacím senátom
      
         Dotknutá sporná ochranná známka: slovná ochranná známka Európskej únie UM – ochranná známka Európskej únie č. 9 305 731
      
         Konanie pred EUIPO: konanie o výmaze
      
         Napadnuté rozhodnutie: rozhodnutie druhého odvolacieho senátu EUIPO z 15. marca 2021 vo veci R 2260/2019-2
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie a zrušil rozhodnutie zrušovacieho oddelenia EUIPO zo 6. augusta 2019 v rozsahu, v akom sa v tomto rozhodnutí konštatuje, že zápis ochrannej známky Európskej únie č. 9 305 731 sa zachová pre zvyšné služby, konkrétne pre:
                  Triedu 44: lekárske služby v oblasti operácie pruhu,
               
            
                  —
               
               
                  vyhovel návrhu na vyhlásenie zániku ochrannej známky Európskej únie č. 9 305 731 v celom rozsahu,
               
            
                  —
               
               
                  vyhlásil, že ochranná známku Európskej únie č. 9 305 731 s účinnosťou od 20. júna 2017 zanikla pre všetky tovary a služby, konkrétne pre:
                  Trieda 10: chirurgické, lekárske, zubné a zverolekárske nástroje a prístroje, umelé končatiny, oči a zuby, ortopedické výrobky; chirurgický stehový materiál,
                  Trieda 41: výchova a zábava, vzdelávanie, zábava, športové a kultúrne aktivity. Všetky vyššie uvedené služby v oblasti lekárskych služieb,
                  Trieda 42: vedecké a technologické služby a výskumné práce, ako aj súvisiace dizajnérske služby, priemyselné analýzy a výskumné služby, návrh a vývoj počítačového hardvéru a softvéru. Všetky vyššie uvedené služby v oblasti lekárskych služieb.
                  Trieda 44: lekárske a zverolekárske služby, zdravotná a kozmetická starostlivosť o ľudí a zvieratá, poľnohospodárske, záhradnícke a lesnícke služby.
               
            
                  —
               
               
                  uložil EUIPO povinnosť nahradiť trovy konania.
               
            
         Uvádzané žalobné dôvody
      
      
                  —
               
               
                  formálna nezákonnosť napadnutého rozhodnutia: nedostatok účinného zastúpenia protistrany, oneskorený návrh majiteľa ochrannej známky,
               
            
                  —
               
               
                  hmotnoprávna nezákonnosť napadnutého rozhodnutia: chýbajúci súhlas pôvodnej majiteľky ochrannej známky s používaním ochrannej známky, nedostatok skutočného používania ochrannej známky Európskej únie UM, používanie ochrannej známky Európskej únie UM s dodatkom „Dr. Muschaweck“.